Po tíndežerke polícia pátrala ako po nezvestnej.
V byte vo Svätom Jure našli tento týždeň mŕtvu 17-ročnú tínedžerku. Portál NASTOPE.sk teraz prišiel so zistením, že byt vlastní muž známy z kauzy domova sociálnych služieb Iris. Leopold V. (52) má byť jeho spoluzakladateľom a riaditeľom.
Domov seniorov Iris sa neslávne preslávil tým, že tam pracoval kuchár Ivan Biháry, ktorý sa vydával za lekára a upratovačka Vanessa, ktorá robila ošetrovateľku. Nekalý biznis zrušila po záhadných úmrtiach klientov policajná razia. Obvinená dvojica mala klientom podávať lieky, ktorými ohrozila ich zdravie a dokonca mohla spôsobiť ich smrť.
Medzi vyšetrovanými v kauze Iris bol aj Leopold V., ktorý má teraz o problém navyše. Mladé dievča, ktoré v jeho byte našli bez známok života, sa nachádza aj v policajnej databáze hľadaných osôb. V máji malo, podľa informácií NASTOPE.sk, utiecť z detského domova. V súvislosti s jej smrťou sa skloňujú najmä drogy.
Sledujte Televízne noviny vo full HD a bez reklám na VOYO